Mosonmagyaróvár Város Önkormányzat

Képviselő-testülete

3/2022. Kt.
J e g y z ő k ö n y v

Készült Mosonmagyaróváron, 2022. március 10-én (csütörtökön) 13.00 órakor a Képviselő-testület ülésén, a Városháza I. emeleti Dísztermében.

Jelen vannak: Dr. Árvay István polgármester elnökletével Dr. Iváncsics János, Keszeiné Siklósi Zsuzsanna, Staár Katalin, Németh Sándor, Nyitrai József, Muráncsik László, Dr. Frauhammer Csaba, Kránitz László, Szabó Miklós, Ábrahám Tivadar, Élő Károly, Vida István képviselők

Meghívottak:

Sallai Péter tűzoltó dandártábornok, Győr-Moson-Sopron Megyei Katasztrófavédelmi Igazgatóság részéről
Szilágyi János tűzoltó alezredes, Győr-Moson-Sopron Megyei Katasztrófavédelmi Igazgatóság, Mosonmagyaróvári Katasztrófavédelmi Kirendeltség vezetője

Csiba Erzsébet Kistérségi Egyesített Szociális Intézmény vezetője

Novics Bernadett Család- és Gyermekjóléti Központ vezetője

Kopereczné Kiss Tímea Mosonmagyaróvár Egyesített Bölcsődék Intézménye szakmai tanácsadója

Kovarik Lajos könyvvizsgáló, Dr. Printz és Társa Kft. részéről
Dr. Gál Gellért Mosonmagyaróvári Önkormányzati Rendészet vezetője

Csiszár Péter Flesch Károly Nonprofit Kft. ügyvezetője

Kosár Tibor Városüzemeltető Kft. ügyvezetője

Sallai László Szociális Foglalkoztató Közhasznú Nonprofit Kft. ügyvezetője
Vida Zsuzsanna Intézményi Működtető és Gazdálkodási Szervezet igazgatója
Élőné Győrik Márta Intézményi Működtető és Gazdálkodási Szervezet gazdasági vezetője 

Horváthné Pákozdi Emese Futura Élményközpont és Rendezvényház igazgatója

Polgármesteri Hivatal részéről:

Fehérné dr. Bodó Mariann jegyző
Molnárné Nagy Edina osztályvezető

Dr. Tomasits Zsuzsanna osztályvezető
Dr. Mayer Krisztián osztályvezető
Tóth Szabolcs osztályvezető
Kitley Tibor városi főépítész

Horváthné Szemerits Katalin csoportvezető
Tilai László projekt irodavezető

Vizsy-Gombosi Lilla titkárságvezető

Dr. Nagy Ágnes Önkormányzati Osztály részéről

Bertalanné Varga Erzsébet jegyzőkönyvvezető

Dr. Árvay István polgármester: Köszönti a képviselő-testületi ülésen megjelenteket, az ülést megnyitja. Megállapítja, hogy a képviselő-testület határozatképes, mivel 13 képviselő jelen van. Dr. Jávor Miklós és Pausits István képviselők igazoltan vannak távol. 
Kézhez kapták az ülés meghívóját, amely tartalmazza a napirendi javaslatot. 
Egy sürgősségi indítvány napirendre vételét indítványozza „Mosonmagyaróvárért Emlékérem” elismerés adományozása címmel, melyet a napirend végén 22.) napirendi pontként javasol tárgyalni. A meghívón 21. napirendi pontként feltüntetett „Mosonmagyaróvár Város Környezetvédelméért” díj adományozása tárgyú napirendi pontot, valamint a „Mosonmagyaróvárért Emlékérem” elismerés adományozása tárgyú sürgősségi indítványt zárt ülésen javasolja tárgyalni. Megkérdezi, hogy van-e más javaslat a napirendhez. Nincs más javaslat, először a sürgősségi indítvány napirendre vételéről kéri a szavazást. (12 igen szavazat, egyhangú) – Dr. Iváncsics János alpolgármester a szavazás ideje alatt nem tartózkodott az ülés helyszínén

Dr. Iváncsics János alpolgármester az ülés helyszínére érkezett, ezzel a jelenlévő képviselők száma 13 fő.

Dr. Árvay István polgármester: Szavazásra bocsátja a sürgősségi indítvánnyal kiegészített napirendet.  

A Képviselő-testület 13 igen (egyhangú) szavazattal az alábbi határozatot hozta:
37/2022. (III.10.) Kt. határozat
1. Háborús helyzet okozta társadalmi feladatok ellátásában való kötelezettségvállalás 

2. Lengyel testvérvárostól érkezett felkérés, csatlakozási nyilatkozat a békéért 

3. A Győr-Moson-Sopron Megyei Katasztrófavédelmi Igazgatóság és Mosonmagyaróvár Város Önkormányzata közötti együttműködés felülvizsgálata
4. Beszámoló az Intézményi Működtető és Gazdálkodási Szervezet 2021. évi munkájáról 

5. Beszámoló a Futura Élményközpont és Rendezvényház 2021. évi munkájáról 

6. Flesch Károly Közművelődési, Könyvtári, Kulturális és Városmarketing Közhasznú Nonprofit Kft. 2022. évi üzleti tervének I. számú módosítása 

7. A szociális igazgatás és a szociális ellátások helyi szabályairól szóló 4/2015. (II. 27.) önkormányzati rendelet módosítása 

8. A lakások és helyiségek bérletéről szóló 24/2021. (VI. 25.) önkormányzati rendelet módosítása 

9. A köztemetőkről szóló 32/2021. (IX. 17.) önkormányzati rendelet módosítása 
10. Szavazatszámláló bizottságok tagjainak megválasztása 

11. Mosonmagyaróvár Térségi Társulás Társulási Megállapodásának módosítása 

12. 2. számú háziorvosi körzet feladat-ellátása
13. „Szent István király úti és Erkel úti járda felújítása” c. pályázathoz kapcsolódó határozatmódosítás 

14. Településrendezés: Kiegészítés a településrendezési tervek 2021/2. számú módosításához
15. Beszámoló a 2021. évben végzett energetikai közbeszerzési feladatokról 

16. Egykori Park Étterem hasznosítása 

17. Tulajdonosi hozzájárulás Mosonmagyaróvár, Duna – Liget lakópark és 1401. sz. út közötti új út és körforgalmú csomópont útépítési engedélyezési tervhez, valamint javaslat konzorciumi megállapodás megkötésére 

18. Belterületbe vonás iránti kérelem (0519/87, 0519/154 hrsz.) 

19. Utólagos tájékoztatás elővásárlási jogról történő lemondásról (Mosonmagyaróvár 1374/C/13 hrsz.) 

20. Alapítványok támogatása 

21. „Mosonmagyaróvár Város Környezetvédelméért” díj adományozása 
22. „Mosonmagyaróvárért Emlékérem” elismerés adományozása

1. NAPIRENDI PONT
Háborús helyzet okozta társadalmi feladatok ellátásában való kötelezettségvállalás 

(előterjesztés csatolva)

Dr. Árvay István polgármester: Az előterjesztést a Társadalmi Kapcsolatok, valamint a Pénzügyi és Ügyrendi Bizottság tárgyalta, kéri a bizottsági vélemények ismertetését. 
Staár Katalin képviselő: A Társadalmi Kapcsolatok Bizottság egyhangúlag elfogadásra javasolja az előterjesztést.  
Ábrahám Tivadar képviselő: A Pénzügyi és Ügyrendi Bizottság 8 igen szavazattal, 1 tartózkodás mellett javasolja elfogadásra az előterjesztést.  
Vida István képviselő: A Mosonmagyaróvári Polgári Kerekasztal Egyesület természetesen támogat minden olyan akciót, amely akár Beregszászt, akár a háború sújtotta emberek bármelyikét segíti, hogy életét folytatni tudja. Ebből az előterjesztésből megítélésük szerint egyetlen mondat hiányzik és szeretnék, ha ez a mondat bekerülne, s akkor teljes bátorsággal tudják ezt támogatni. Konkrétan a következő a mondattal szeretnék, ha kiegészülne az előterjesztés: „Oroszország agressziót követett el Ukrajna ellen és ennek következtében mi, Mosonmagyaróvár közössége szolidárisak vagyunk Ukrajna minden lakójával, különös tekintettel a kárpátaljai magyarokra és testvérvárosunkra, Beregszászra.” 

A Pénzügyi és Ügyrendi Bizottság tegnapi ülésén is kerekedett ebből némi vita, és nem untatná a közönséget, de kénytelen erre visszatérni, ugyanis polgármester úr úgy fogalmazott, hogy a kerekasztal képviselői nem önkormányzati képviselőként viselkednek ebben az ügyben. Erre csak azt tudja mondani, hogy egyesületük az elsők között volt, akik polgármester úrnak javasolták a háború másnapján, hogy a testvérváros, Beregszász érdekében történjék valamilyen megmozdulás. Ugyancsak polgármester úr kezdeményezte a Beregszászért számlához való hozzájárulását a képviselőknek, és erre kérte is mindnyájukat, hogy fizessenek be erre a számlára, hiszen még tegnapi tájékoztatás szerint nem volt ilyen befizetés. Személy szerint akkor elmondta, hogy a Mosonmagyaróvári Polgári Kerekasztal Egyesület a háború harmadik napján juttatott el félmilliós nagyságrendű adományt Beregszászra, azokhoz az emberekhez, akiket jól ismernek, konkrétan a beregszászi gimnáziumhoz. Úgy vélik, a legjobb adomány az, ami gyorsan érkezik, hiszen „kétszer ad, aki gyorsan ad”. Másrészt, pedig igazából kicsit törékeny a bizalmuk minden városi kezdeményezés iránt, és ennek az a magyarázata, hogy nagyon eufemisztikus legyen, a javaslataik általában nem találtak minden esetben meghallgatásra. Tehát javaslata továbbra is az, hogy az elhangzott mondattal kerüljön kiegészítésre az előterjesztés.               
Dr. Árvay István polgármester: Ezt az előterjesztést, ahogy látszik is, hivatalnokok készítették, nem politikusok. A 2. napirendi pontban szereplő előterjesztés már inkább politikai jellegű. A felszólítás is a háború másnapján arra szólt a Mosonmagyaróvári Polgári Kerekasztal Egyesülettől, hogy egy nyilatkozatot adjon ki a polgármester. Az Önkormányzat nem nyilatkozatot adott ki, hanem adományszámlát nyitott és gyűjtést rendez. A közel 100 fő befogadására alkalmas menedékház hivatalosan jövő héten csütörtökön fog kinyitni, de ha nagyon muszáj, már addig is tud fogadni menekülteket. Az adományszámlát 5 millió Ft-tal nyitották meg, azóta több mint 5 millió Ft adomány érkezett rá. Tele van a raktár szállításra kész tartós élelmiszerrel és egyéb dolgokkal, melyeket március 17-én indítanak útnak. Ha törékeny a bizalmuk képviselő uraknak politikai alapon a városi kezdeményezésekkel, erről nem tehet. Mindenki járja a saját útját. Nem hangzott el az a szó, hogy módosító indítvány lenne, amit Vida István képviselő úr elmondott, egy kérés hangzott el, felvetésnek vette. Azt tudja csak módosító indítványnak elfogadni, amit úgy terjesztenek elő szóban vagy írásban, emiatt kéri képviselő urat, hogy precízen fogalmazza meg a mondatot, és azt, hogy az melyik részbe kerüljön beillesztésre.  

Vida István képviselő: Ha megengedi polgármester úr, szóban mondaná, és akkor talán lehet rögzíteni jegyzőkönyvbe is. „Oroszország agressziót követett el Ukrajnával szemben, ezért Mosonmagyaróvár Önkormányzata szolidáris minden ukrajnai lakossal, különös tekintettel Kárpátalja és Beregszász lakosságára”. Ez az előterjesztés arengájába, tehát a szöveg bevezető részébe, a harmadik mondatba legyen betűzve, nem a határozati javaslatba. 
Dr. Árvay István polgármester: Azt javasolja képviselő úrnak, hogy a határozati javaslathoz tegyen módosító indítványt, mert amit a hivataltól kapott, az egy hivatali előterjesztés, az egy indokolás. Ami elfogadásra kerül, maga a határozati javaslat, tehát oda próbálja belefogalmazni, mert azt teszi fel szavazásra.    
Vida István képviselő: Köszöni a lehetőséget, akkor a határozati javaslat 1. pontjának nyitó mondataként javasolja az ismertetett mondatot elfogadni. 
Dr. Árvay István polgármester: Köszöni, jegyzőkönyvbe kerül, s a képviselő úr által megfogalmazott mondatot módosító indítványként teszi fel szavazásra. Ki ért egyet az elhangzott módosító indítvánnyal? (5 igen szavazat, 5 nem szavazat, 3 tartózkodás) Szavazást követően megállapítja, hogy nem kapott többséget a Képviselő-testülettől a módosító javaslat. 

A következőkben az eredeti határozati javaslatot teszi fel szavazásra. 

A Képviselő-testület 10 igen szavazattal, 3 tartózkodás mellett az alábbi határozatot hozta:
38/2022. (III.10.) Kt. határozat
1. Mosonmagyaróvár Város Önkormányzat Képviselő-testülete Beregszász testvérváros (Beregszászi Városi Tanács) – továbbiakban: Testérváros - javára adományszámlát nyit, a társadalmi kötelezettségvállalás, hadiállapotban lévő Ukrajnában Testvérvárosunk megsegítése és a humanitárius feladatok ellátása érdekében.

2. A Képviselő-testület jelen határozat 1. pontjában létrehozott adományszámlán rendelkezésre álló forrás felhasználásának céljait a következőkben határozza meg: 

a) a Testvérváros vezetése által jelzett, a társadalmi feladatok ellátásához szükséges eszközök, készletek beszerzésére azok Testvérvárosba való kijuttatása;

b) háborús konfliktussal érintett Ukrajnából Mosonmagyaróvárra érkező menekültek/menedékesek fogadásához, ellátásához, létfenntartáshoz szükséges javak biztosítása;

c) amint a körülmények azt lehetővé teszik - anyagi támogatás folyósításának lehetősége Beregszász testvérváros javára.

3. Az adományszámlára a Képviselő-testület Mosonmagyaróvár Város Önkormányzat 2022. évi költségvetéséről szóló 1/2022. (II.11.) önkormányzati rendelet – továbbiakban: költségvetési rendelet - „074040 Fertőző megbetegedések megelőzése, járványügyi ellátás” kormányzati funkciójának terhére 5 millió Ft-ot átcsoportosít, jelen határozat 2. pontjában foglalt célok megvalósítása érdekében. 

Az átcsoportosítással a költségvetés mérleg fő-összege nem változik, az átcsoportosítás az önként vállalat feladatok javára történik.

Az átcsoportosítás a következő módon kerül átvezetésre:

	Kormányzati funkció/rovat
	Eredeti előirányzat
	Átcsoportosítás 
	Módosított előirányzat

	„074040” Fertőző megbetegedések megelőzése, járványügyi ellátás Cofog

Dologi kiadások K3
	8 509 000 Ft
	· 4 000 000 Ft
	4 509 000 Ft

	„074040” Fertőző megbetegedések megelőzése, járványügyi ellátás Cofog

Beruházási kiadások K6
	1 270 000 Ft
	· 1 000 000 Ft
	270 000 Ft

	„016040” Nemzetpolitikai tevékenység igazgatása és támogatása Cofog

Dologi kiadások K3
	0 Ft
	+2 500 000 Ft
	2 500 000 Ft


	Kormányzati funkció/rovat
	Eredeti előirányzat
	Átcsoportosítás 
	Módosított előirányzat

	„016040” Nemzetpolitikai tevékenység igazgatása és támogatása Cofog

Beruházási kiadások K6
	0 Ft
	+2 500 000 Ft
	2 500 000 Ft


A Képviselő-testület utasítja a polgármestert, hogy az előirányzat átcsoportosítás átvezetéséről a költségvetési rendelet soron következő módosítása során gondoskodjék. Az előirányzat átcsoportosítás a költségvetési rendelet 1., 2., 10., 13., 14., 20., 21. mellékletét érinti. 

A polgármester a forrás felhasználásáról beszámol a Képviselő-testületnek, legkésőbb a tárgyévhez kapcsolódó zárszámadási rendelettel egyidejűleg.

4. A Képviselő-testület elrendeli, hogy a költségvetési rendeletben kerüljön leszabályozásra, hogy a polgármester átruházott hatáskörben jogosult Beregszász testvérváros támogatására létrehozott adományszámlán megjelenő forrás cél szerinti átcsoportosítására és felhasználására, mely átcsoportosításról és forrásfelhasználásról a Képviselő-testületet tájékoztatja, legkésőbb a költségvetési év zárszámadási rendeletében.

5. A Képviselő-testület jóváhagyja, hogy a Városháza épületében a természetbeni adományok gyűjtésére gyűjtőpont álljon rendelkezésre, melyen összegyűjtött adományok igény szerinti elosztására felhatalmazza a polgármestert.
6. A Képviselő-testület jóváhagyja az Önkormányzat tulajdonában és fenntartásában lévő Hunyadi Kollégium épületének - Mosonmagyaróvár, Gulyás Lajos u. 5. szám alatti, 1584/7 helyrajzi számú ingatlan – átmeneti befogadó helyként való kijelölését.
7. A Képviselő-testület felhatalmazza a polgármestert jelen határozatban rögíztett célok megvalósítására, és a megvalósításhoz kapcsolódó, valamint az adomány nyújtásához szükséges jognyilatkozatok megtételére.

Felelős:
Dr. Árvay István polgármester

Határidő: 
határozat 1. pontja - azonnal

határozat 2. pontja - folyamatosan, de legkésőbb 2022. december 31-ig

határozat 3. és 4. pontja - a következő költségvetési rendelet módosítása során

határozat 5.-7. pontja - folyamatosan

2. NAPIRENDI PONT
Lengyel testvérvárostól érkezett felkérés, csatlakozási nyilatkozat a békéért 

(előterjesztés csatolva)

Dr. Árvay István polgármester: A lengyel testvérvárostól érkezett egy felhívás, melyhez széles körben csatlakoztak Piotrków Trybunalski testvértelepülései. A felhívást eddig öt település polgármestere írta alá. A nyilatkozathoz való csatlakozás idegen nyelven lesz kiadva, és csatolásra kerül mellé egy magyar nyelvű fordítás is, ha azt a Képviselő-testület jóváhagyja. Ebben gyakorlatilag azok kerültek megfogalmazásra, amit Vida István képviselő úr az előző napirendi pontnál módosító indítványként megfogalmazott. Javasolja a politikai nyilatkozat támogatását. 

Az előterjesztés a Társadalmi Kapcsolatok Bizottság egyhangú támogatásával jött a Képviselő-testület elé, s ha nincs észrevétel, szavazásra bocsátja azt.  
A Képviselő-testület 13 igen (egyhangú) szavazattal (minősített többséggel) az alábbi határozatot hozta:

39/2022. (III.10.) Kt. határozat
1. Mosonmagyaróvár Város Önkormányzat Képviselő-testülete egyetért és csatlakozik a lengyelországi testvérvárosunk, Piotrków Trybunalski által megküldött nyilatkozathoz.

2. A Képviselő testület felhatalmazza a polgármestert a nyilatkozat aláírására és annak megküldésére Piotrków Trybunalski polgármestere részére.

Felelős:
Dr. Árvay István polgármester

Határidő: 
2022.03.16.

3. NAPIRENDI PONT
A Győr-Moson-Sopron Megyei Katasztrófavédelmi Igazgatóság és Mosonmagyaróvár Város Önkormányzata közötti együttműködés felülvizsgálata
(előterjesztés csatolva)

Dr. Árvay István polgármester: Köszönti Sallai Péter tűzoltó dandártábornok urat és Szilágyi János tűzoltó alezredes urat az ülésen. 
Folyamatos együttműködési megállapodás van már régóta a tűzoltósággal, katasztrófavédelemmel, ami márciusban lejár és a hagyományos alapokon szeretnék azt megújítani. A Társadalmi Kapcsolatok Bizottság tárgyalta az előterjesztést, s egyhangúlag támogatta azt. Amennyiben nincs hozzászólás, szavazásra bocsátja a határozati javaslatot.   

A Képviselő-testület 13 igen (egyhangú) szavazattal az alábbi határozatot hozta:
40/2022. (III.10.) Kt. határozat
1. Mosonmagyaróvár Város Önkormányzat Képviselő-testülete a Győr-Moson-Sopron Megyei Katasztrófavédelmi Igazgatóság és Mosonmagyaróvár Város Önkormányzata között határozatlan időre megkötendő, jelen határozat 1. melléklete szerinti együttműködési megállapodást jóváhagyja.

2. A pénzügyi támogatás forrása az Önkormányzat 2022. évi költségvetésében biztosított.
3. A Képviselő-testület felhatalmazza a polgármestert az együttműködési megállapodás aláírására.
Felelős:
Dr. Árvay István polgármester

Határidő:
2022. március 31.
4. NAPIRENDI PONT
Beszámoló az Intézményi Működtető és Gazdálkodási Szervezet 2021. évi munkájáról 

(előterjesztés csatolva)

Dr. Árvay István polgármester: Köszönti Vida Zsuzsanna igazgató asszonyt.  A Gazdasági és Városüzemeltetési Bizottság tárgyalta a beszámolót, s egyhangúlag támogatta azt. 
Vida István képviselő: Intézményvezető asszonytól szeretné kérdezni a következőt. Az élelmiszerárak robbanása nem fog megállni és nyilvánvalóan az sem megoldás, hogy úgy tudják az intézményt pénzügyileg karbantartani, hogy nem főznek, mint a Covid idején, amikor egy kényszerhelyzet volt. A kérdése arra irányul, gondolkodtak-e azon, hogy esetleg valamilyen saját ellátó hálózatot, például zöldségeskertet próbáljanak kialakítani, hogy azzal a nyersanyagbeszerzéseiket könnyítsék, egyszerűsítsék, olcsóbbá tegyék.    
Vida Zsuzsanna IMGSZ igazgatója: Saját ellátó hálózatban nem gondolkodtak. Egyik oka, hogy közbeszerzés útján kell beszerezniük az élelmiszert és olyan ellátási láncon keresztül, ami ellenőrizhetően nagyobb részben magyar származású termékeket biztosít alapanyagként. 2600 gyermeket látnak el, tehát erre a mennyiségre nagyon nehezen tudnának a környékben olyan gazdákat, vagy kerteket találni, akik ki tudnák szolgálni hosszabb távon a nyersanyagbeszerzésüket. Igyekeznek egyébként a környékről vásárolni almát, egyéb dolgokat, de csak kisebb mennyiségben tudják beszerezni azokat.    
Dr. Árvay István polgármester: Közel 150 millió Ft-ot költenek élelmiszerre egy évben. Ez már meghaladja azt a közbeszerzési értékhatárt, amivel az IMGSZ küzd, hogy a következő időszak beszerzéseit lekösse. Nem egyszerű megfelelni mindenféle külön szabálynak, a mostani egy közvetítő igénybevételét engedi csak, tehát nem lehet akárhogyan vásárolni. A teljes élelmiszer palettát nagy valószínűséggel egy közvetítőn keresztül fogják megszerezni, akinek majd bizonylattal kell igazolni, hogy annak a mennyiségnek a törvényben előírt része helybeli termék. Nem egyszerű a dolog, viszonylag kevés helyi termelő van, és az árukészletük nem folyamatos, az intézményi ellátásnak viszont napi szinten folyamatosnak kell lennie. 
Ezen küzdenek a kollégák, reméli eredményes lesz ez a beszerzés, és továbbra is jó minőségű alapanyagokat tudnak vásárolni. A másik probléma az, hogy két éve nem tudják karbantartani a díjakat. Ha egyszerre lépnék meg ezt, nagyon drasztikus áremeléssel kellene élni, aminek nagy részét az Önkormányzat viseli - mivel a bölcsődések, óvodások étkezését ingyen vállalja -, tehát az Önkormányzatra nézve is szigorú következményekkel járna. A becslései alapján 20 % körüli emelés már kötelező lenne jelen pillanatban is. Ezt júliusig nem tudják megtenni, tehát a 2022. év első fele elveszett. Félévre vetítve ennél még magasabb százalékban kellene emelni ahhoz, hogy az egész év vonatkozásában nullára jöjjenek ki, ami elképzelhetetlen magas összeg, és ez csak az alapanyagok időközi emelkedése, ebben a bérjellegű költségek, dologi kiadások növekedése nincs benne. A tavalyi év viszonylag jól sikerült, mert 5 hétig nem volt főzés, amivel energiát, munkabért és alapanyagot spóroltak meg, és így fértek bele a tervbe. 
Szeretné még elmondani, hogy készülődik néhány beruházás, a Bolyai étkezője, tálalókonyhája szeretne odaköltözni az iskola mellé. A dunaszigeti táborba újjá kellene építeni a nagyon régi étkezőt és konyhát. A többi épületet szerencsére sikerült megújítani, folyamatosan cserélik a bútorokat az étkezdékben, új eszközökkel, gépekkel szerelik fel a tálalókonyhákat, hogy kevesebb élőmunka igény legyen. Ebben az IMGSZ vezetői, dolgozói folyamatában teszik a dolgukat, köszöni nekik a munkájukat.  Amennyiben nincs több hozzászólás, szavazásra bocsátja a beszámolót.   

A Képviselő-testület 13 igen (egyhangú) szavazattal az alábbi határozatot hozta:

41/2022. (III.10.) Kt. határozat
Mosonmagyaróvár Város Önkormányzat Képviselő-testülete az Önkormányzat fenntartása alatt működő Intézményi Működtető és Gazdálkodási Szervezet 2021. évi működéséről szóló beszámolóját az előterjesztés szerinti tartalommal elfogadja.

5. NAPIRENDI PONT
Beszámoló a Futura Élményközpont és Rendezvényház 2021. évi munkájáról 

(előterjesztés csatolva)

Dr. Árvay István polgármester: Köszönti Horváthné Pákozdi Emese igazgató asszonyt. A Társadalmi Kapcsolatok Bizottság tárgyalta az előterjesztést, s egyhangúlag támogatta azt. 
Staár Katalin képviselő: A 2021. január 1-jén alapított költségvetési szerv a Futura Élményközpontban egy folyamatosan megújuló interaktív természettudományi kiállítást üzemeltet, a Part Rendezvényházban nívós közösségi teret nyújt céges, önkormányzati, civil és családi rendezvényeknek. A cég 2021. évi költségvetése a veszélyhelyzet ellenére kiegyensúlyozott volt. 

A Futura 2021. április 30-ig zárva tartott, a Part Rendezvényház a tervezettnél 5 hónappal később, május 28-án nyílt meg a nagyközönség számára, emiatt rendkívül takarékos működésre volt szükség. A Futurába a családos látogatók, turisták mellett május végén és június hónapban osztálykirándulók és iskolai táborozók érkeztek nagy számban. Július hónapban 4 héten át teltházzal szervezték meg gyermektáborukat. A júliusi és augusztusi vendégforgalom meghaladta az előző évekét. 
Szeptemberben nagysikerű pályázatos foglalkozásokat tartottak, novemberben újraindultak bérletes programjaik is.  A Part Rendezvényház tekintetében a 2021-es év fő feladata az új márka bevezetése és népszerűsítése volt. 
Ennek érdekében megtervezték az arculatot, elindították az online marketing csatornákat, és rendezvényeket szerveztek. Kisgyerekes családoknak szólt a „Mesekert”, az idősebb korosztály nosztalgiázott a „Mofém-kultúr retro” rendezvényen, a fiataloknak szólt az esküvő témájú kiállítás. Novemberben rendezett különleges, a környékünkön egyedülálló vacsoraszínházi programjuk egyaránt szolgálta a kulturális és gasztronómiai élményszerzést és az épület népszerűsítését. Az év során a rendezvényház az Önkormányzat programjai mellett helyet adott próbáknak, megbeszéléseknek, workshopoknak, kulturális és egyesületi rendezvényeknek, találkozóknak, fesztiválnak, több esküvőnek és karácsonyi partinak. Köszönjük a színes és színvonalas programokat.
A bizottság egyhangúlag elfogadta a beszámolót, kéri a Képviselő testületet is annak elfogadására.

Dr. Árvay István polgármester: Az idei évre a Part Rendezvényház kertépítési munkálatait tervezik, külső esküvőhelyszínnel színvonalas módon. A Futurát minden évben megtalálja egy kisebb pályázati lehetőség, reméli, idén is lesz ilyen, mert ott az eszközök folyamatos javítása, pótlása, az épület karbantartása adja a legnagyobb feladatot. Amennyiben nincs több hozzászólás, szavazásra bocsátja a határozati javaslatot.   

A Képviselő-testület 13 igen (egyhangú) szavazattal az alábbi határozatot hozta:

42/2022. (III.10.) Kt. határozat
Mosonmagyaróvár Város Önkormányzat Képviselő-testülete az Önkormányzat fenntartása alatt működő Futura Élményközpont és Rendezvényház 2021. évi működéséről szóló beszámolóját az előterjesztés szerinti tartalommal elfogadja.

6. NAPIRENDI PONT
Flesch Károly Közművelődési, Könyvtári, Kulturális és Városmarketing Közhasznú Nonprofit Kft. 2022. évi üzleti tervének I. számú módosítása 

(előterjesztés csatolva)

Dr. Árvay István polgármester: Köszönti Csiszár Péter ügyvezetőt, aki eredménnyel pályázott a bérkiegészítésre, ezáltal megspórolt az Önkormányzatnak több mint 17 millió Ft-ot. Az előterjesztést megtárgyalta és egyhangúlag támogatta a Társadalmi Kapcsolatok Bizottság.   

Vida István képviselő: Csak egy szolid javaslatot szeretne tenni. A múlt hónapban tárgyalta a testület azt a bizonyos csendes szoba ügyet, nem lehetne esetleg ezt a 17 millió Ft-ot megcímkézni erre a célra?    
Dr. Árvay István polgármester: Mihelyt meglesz az új terv, beszélni fognak róla. 
Vida István képviselő: Köszöni, akkor ezt majd figyelik. 

Dr. Árvay István polgármester: Amennyiben nincs több hozzászólás, szavazásra bocsátja a határozati javaslatot.  
A Képviselő-testület 13 igen (egyhangú) szavazattal az alábbi határozatot hozta:

43/2022. (III.10.) Kt. határozat
1. Mosonmagyaróvár Város Önkormányzat Képviselő-testülete a Flesch Károly Közművelődési, Könyvtári, Kulturális és Városmarketing Közhasznú Nonprofit Kft. által benyújtott, a Felügyelő Bizottság 4/2022. (III.2.) számú FB határozatával elfogadott 2022. évi üzleti terv módosítását jelen határozat melléklete szerinti tartalommal jóváhagyja.
2. A Képviselő-testület felkéri a polgármestert, hogy a döntéséről tájékoztassa a gazdasági társaságot. 

3. A Képviselő-testület elrendeli, hogy a gazdasági társaság közhasznú feladatellátáshoz kapcsolódó 2022. évi adomány összegének csökkenése, mely 17.538.000 Ft-ot tesz ki, az Önkormányzat 2022. évi költségvetéséről szóló 1/2022. (II.11.) önkormányzati rendeletének általános tartaléka javára kerüljön átcsoportosításra. Előirányzat átcsoportosítás nem vonja maga után sem a mérleg fő-összeg változását, sem a kötelezően ellátandó és önkét vállalt feladatok arányának módosulását.
A Képviselő-testület utasítja a polgármestert, hogy a következő költségvetési rendelet módosításakor az előirányzat átcsoportosítás átvezetéséről a rendeletben gondoskodjék.
Felelős:
Dr. Árvay István polgármester

Határidő:
határozat 1 és 2. pontja azonnal



határozat 3. pontja esetén a költségvetési rendelet módosítása
7. NAPIRENDI PONT

A szociális igazgatás és a szociális ellátások helyi szabályairól szóló 4/2015. (II. 27.) önkormányzati rendelet módosítása 

(előterjesztés csatolva)

Dr. Árvay István polgármester: Köszönti Csiba Erzsébet intézményvezetőt, valamint a bölcsődék részéről és az előterjesztés kapcsán megjelenteket. Az előterjesztést tárgyalta és egyhangúlag támogatta a Szociális és Esélyegyenlőségi Bizottság. A rendelkezés csak július 1-jén tud hatályba lépni, s csakúgy, mint más jelenleg elhalasztott díjemelés vonatkozásában, itt is feszítők a körülmények.      
Vida István képviselő: Olvassa a beszámolóban, hogy Hegyeshalomban nem veszik igénybe, illetve leállt az idősek klubja szolgáltatás, ennek mi az oka? 

Csiba Erzsébet KESZI intézményvezetője: Ez tulajdonképpen a Covid idején történt. Hegyeshalomban egyébként is nagyon alacsony volt az igénybevétel, nem megfelelőek a körülmények egy ilyen szolgáltatás fenntartására, és a Covid időszaka alatt jutottak el  odáig, hogy már nagyon veszteséges lett volna tovább így működtetni egy személy igénybevételével, két dolgozóval, emiatt szünetel ott a szolgáltatás.  
Dr. Árvay István polgármester: Ahol a körülmények megfelelőek és javulnak, ott az igénybevétel is nő. Ez látszik Jánossomorja esetében is, hogy mennyit küszködtek a hellyel, most lett egy új, jól felszerelt idősek klubja, van is rá igény, tehát a kettő összefügg. Hegyeshalommal már régóta polemizáltak ezen, mert mindig megkapták a felszólításokat a felettes hatóságok részéről, s úgy látszik, a polgármester úr megelégelte ezt, s inkább ezt az utat választotta. 

Több kérdés, észrevétel nincs, szavazásra bocsátja a rendeletmódosítást.  
A Képviselő-testület 13 igen (egyhangú) szavazattal (minősített többséggel) az alábbi rendeletet alkotta:

8/2022. (III.11.) önkormányzati rendelet 
Mosonmagyaróvár Város Önkormányzat Képviselő-testülete a szociális igazgatás és a szociális ellátások helyi szabályairól szóló 4/2015. (II.27.) önkormányzati rendelet módosításáról szóló rendeletét megalkotta.  
8. NAPIRENDI PONT
A lakások és helyiségek bérletéről szóló 24/2021. (VI. 25.) önkormányzati rendelet módosítása 

(előterjesztés csatolva)

Dr. Árvay István polgármester: Az előterjesztést tárgyalta a Szociális és Esélyegyenlőségi, valamint a Gazdasági és Városüzemeltetési Bizottság. A nyugdíjasházba való bekerülési összeg alsó határa felemelésre került, mert olyan alacsony nyugdíj, ami a bekerülést igazolta volna, manapság már nem nagyon van, emiatt jelenleg néhány lakás üresen áll a nyugdíjasházban. Remélhetőleg így az igényjogosultak száma is nőni tud.     
Ha nincs hozzászólás, szavazásra bocsátja a rendeletmódosítást.     

A Képviselő-testület 13 igen (egyhangú) szavazattal (minősített többséggel) az alábbi rendeletet alkotta:

9/2022. (III.11.) önkormányzati rendelet 
Mosonmagyaróvár Város Önkormányzat Képviselő-testülete a lakások és helyiségek bérletéről szóló 24/2021. (VI.25.) önkormányzati rendelet módosításáról szóló rendeletét megalkotta.  
9. NAPIRENDI PONT
A köztemetőkről szóló 32/2021. (IX. 17.) önkormányzati rendelet módosítása 
(előterjesztés csatolva)

Dr. Árvay István polgármester: Az előterjesztést tárgyalta és egyhangúlag támogatta a Gazdasági és Városüzemeltetési Bizottság. Ha nincs hozzászólás, szavazásra bocsátja a rendeletmódosítást.     

A Képviselő-testület 13 igen  (egyhangú) szavazattal (minősített többséggel) az alábbi rendeletet alkotta:

10/2022. (III.11.) önkormányzati rendelet 
Mosonmagyaróvár Város Önkormányzat Képviselő-testülete a köztemetőkről szóló 32/2021. (IX.17.) önkormányzati rendelet módosításáról szóló rendeletét megalkotta.  
10. NAPIRENDI PONT
Szavazatszámláló bizottságok tagjainak megválasztása 

(előterjesztés csatolva)

Dr. Árvay István polgármester: A Pénzügyi és Ügyrendi Bizottság megtárgyalta az előterjesztést, kéri a bizottsági vélemény ismertetését.  
Ábrahám Tivadar képviselő: A bizottság egyhangúlag támogatta az előterjesztést.  
Dr. Árvay István polgármester: Ha nincs kérdés, észrevétel, szavazásra bocsátja a határozati javaslatot.
A Képviselő-testület 13 igen (egyhangú) szavazattal (minősített többséggel) az alábbi határozatot hozta:

44/2022. (III.10.) Kt. határozat
Mosonmagyaróvár Város Önkormányzat Képviselő-testülete a választási eljárásról szóló 2013. évi XXXVI. törvény 24. § (1) bekezdésében kapott felhatalmazás alapján a szavazatszámláló bizottsági tagokat a következők szerint megválasztja:
	Ambrus Viktória

	Ambrusné Gaál Gyöngyi

	Antal József Sándorné

	Augusztin Anita

	Bacsó Attiláné

	Balainé Kovalszki Éva

	Benczes Gábor

	Bencsics Bettina

	Benkiné Ligeti Erzsébet

	Berdár Ferencné

	Bertalan Ádám

	Bertalan Fanni

	Bódis Renáta

	Bognár Árpád

	Bognár Csaba

	Bognár Krisztián

	Bognárné Gyenes Erika

	Bolláné Győri Szilvia

	Böröcz Andrea

	Bükkiné Csaba Katalin

	Czingráber Erzsébet

	Czollner László

	Csapó Ágnes

	Cséfalvay Dóra

	Cseh Anita

	Cseh-Gáll Bernadett

	Cselovszki György Péter

	Cselovszki Katalin

	Csiba Gézáné

	Csiszár Zoltánné

	Daday Boglárka Nóra

	Darázs Éva

	Denhardt Gyöngyi

	Diós Pálné

	Dovánczki Imréné

	Dr. Balics János

	Dr. Bognár Csaba

	Dr. Böhm Róbert

	Dr. Fülöp Zoltán

	Dr. Horváth Lőrinc Ferenc

	Dr. Horváthné Fülöp Krisztina

	Dr. Kocsis Ferenc

	Dr. Kozma Kitti

	Dusnoki Katalin

	Dülk-Fülöp Vivien Mária

	Éder Etelka

	Eisenmayer Viola

	Éliás Erzsébet

	Eller Péterné

	Erdélyi Ágota

	Everling Judit

	Fehér Péter

	Fekete Adél Zelma

	Fekete Ferencné

	Fogl Erika

	Frank Anett

	Futó Győzőné

	Fülöp Györgyné

	Giczi Bálint

	Gödölle Tamásné

	Gősi Lászlóné

	Hajszán Árpád 

	Hajtóné Venesz Gizella

	Hanák Rita Piroska

	Hatvaniné Popielek Márta

	Hérics Lászlóné

	Héricsné Sándor Krisztina

	Hermann Fanni

	Hermann Tamara

	Hockstock Judit

	Hoffmann Attiláné

	Horák Judit

	Horváth Jánosné

	Horváth Zoltán

	Horváthné Pákozdi Emese

	Hun Katalin

	Ignáczné Iváncsics Erika

	Juhász Andrea

	Juhász Tamásné

	Juhászné Magyar Eszter

	Kálmán Éva

	Kerecsényi Antónia Judit

	Keszei Gézáné

	Kertész Ildikó

	Kiss Ildikó

	Kiss Zoltán

	Kocsis Ferencné 

	Koltai Ferenc

	Kovács Krisztián

	Kovácsné Drobilits Ida

	Kozma Lilla

	Kökény Tamásné

	Krankovics Marcell

	Kulitsán Kata

	Kutrucz Éva Mária

	Lakatos Jánosné

	Laki-Smuk Viktória

	László Ferencné 

	Lelkesné Farkas Emőke Csilla

	Lénárd Erzsébet

	Levánszky Imréné

	Levánszky Márta

	Linkainé Nagy Zsuzsanna

	Liszkai Magdolna

	Lukács Georgina

	Majlinger Éva

	Manczal Martina

	Marin Erzsébet

	Markó Klára

	Marosi Ildikó

	Mátésné Lakner Gyöngyi

	Mészáros Gabriella

	Mikulás Pálma Ilona

	Milasin István

	Mitterer János

	Móritz Anikó

	Nagy Dávid

	Nagy Lajosné

	Nagy Mária

	Németh Ferencné

	Németh Imréné

	Novics Bernadett

	Pákai Gyula

	Pákai Gyuláné

	Paré Ferenc Lászlóné 

	Piller-Stankó Andrea

	Perényi János

	Perényiné Tóth Mária

	Petz Józsefné

	Póczik Gyöngyi

	Pozsgainé Jankó Erzsébet

	Rácz Gergő Péter

	Rádulyné Balogh Judit

	Redlingné Szigeti Emőke

	Regdony Márta

	Rendesi István

	Rigóné Baranyai Margit

	Roth Gábor

	Sadek Ildikó Adrienne

	Samuné Szalay Andrea

	Sántha Tibor

	Schmidt Diána

	Simon Zoltánné

	Smuk Gyuláné

	Sörös Ferencné

	Stark Ilona

	Szabó Ildikó

	Szabó Szilvia

	Szakál Miklós

	Szalay Ákos

	Szeberin-Szabó Rita

	Szederkényi Györgyné

	Szederkényi Réka

	Szederkényiné Horváth Eszter

	Szelec László

	Szilágyi Judit

	Szincsák Katalin

	Szőcs Veronika

	Szűr Cintia

	Szűr Csabáné

	Takács Erzsébet

	Tánczos Lórántné

	Tengölits Ildikó

	Tóth Cintia Katalin

	Tóth István

	Vámos Ottília Mária

	Ványolós József

	Varga Ákos

	Varga Dominik

	Varga Ferencné

	Varga Gyula Gáborné

	Varga Rebeka

	Vargyas Tiborné

	Vida Zsuzsanna

	Vinnai Zsolt

	Weisz Éva Mária

	Wenczlerné Csiki Ilona

	Wurmné Szabó Krisztina

	Závoriné Kovács Gabriella


11. NAPIRENDI PONT
Mosonmagyaróvár Térségi Társulás Társulási Megállapodásának módosítása 

(előterjesztés csatolva)

Dr. Árvay István polgármester: Az előterjesztést tárgyalta a Szociális és Esélyegyenlőségi Bizottság, kéri a bizottsági vélemény ismertetését. 

Staár Katalin képviselő: A bizottság egyhangúlag támogatta az előterjesztést. 

Dr. Árvay István polgármester: Ha nincs hozzászólás, szavazásra bocsátja a határozati javaslatot. 
A Képviselő-testület 13 igen (egyhangú) szavazattal (minősített többséggel) az alábbi határozatot hozta:

45/2022. (III.10.) Kt. határozat
1. Mosonmagyaróvár Város Önkormányzat Képviselő-testülete jóváhagyja, hogy Mosonmagyaróvár Térségi Társulás Társulási Megállapodás 8j. pontja, mely a társulás által ellátott feladatköröket tartalmazza az alábbiak szerint módosuljon:
„8.ja. Hajléktalanok Átmeneti Szállása, 9200 Mosonmagyaróvár, Barátság utca 20.

Szolgáltató: Kistérségi Egyesített Szociális Intézmény

8.jb. Hajléktalanok Átmeneti Szállása - külső férőhely, 9200 Mosonmagyaróvár,    

Alkotmány utca 12/A. fsz. 9.

 Szolgáltató: Kistérségi Egyesített Szociális Intézmény      

8.jc Hajléktalanok Átmeneti Szállása - külső férőhely 9200 Mosonmagyaróvár, 

Szent István király út 124. fsz. 2.

Szolgáltató: Kistérségi Egyesített Szociális Intézmény

8.jd. Éjjeli Menedékhely, 9200 Mosonmagyaróvár, Barátság utca 20.

Szolgáltató: Kistérségi Egyesített Szociális Intézmény”

2. Mosonmagyaróvár Város Önkormányzat Képviselő-testülete hozzájárul, hogy jelen határozat 1. pontja értelmében Mosonmagyaróvár Térségi Társulás Társulási Megállapodás 9. pontján a változások átvezetésre kerüljenek.
3. Mosonmagyaróvár Város Önkormányzat Képviselő-testülete jóváhagyja, hogy a Társulási Megállapodás 2. sz. melléklete helyébe jelen határozat 1. sz. melléklete lépjen.
4. Mosonmagyaróvár Város Önkormányzat Képviselő-testülete elfogadja Mosonmagyaróvár Térségi Társulás egységes szerkezetbe foglalt Társulási Megállapodását.
5. Mosonmagyaróvár Város Önkormányzat Képviselő-testülete felhatalmazza az alpolgármestert, hogy a módosításokkal egységes szerkezetbe foglalt Társulási Megállapodást írja alá.
6. A módosításokkal egységes szerkezetbe foglalt Társulási Megállapodás a törzskönyvi nyilvántartásba történő bejegyzés napjával lép hatályba. 
7. Mosonmagyaróvár Város Önkormányzat Képviselő-testülete felkéri az alpolgármestert, hogy a döntésről a Társulás elnökét tájékoztassa.
Felelős: Dr. Iváncsics János alpolgármester
Határidő: ülést követő 3 napon belül

12. NAPIRENDI PONT

2. számú háziorvosi körzet feladat-ellátása
(előterjesztés csatolva)

Dr. Árvay István polgármester: Az előterjesztést megtárgyalta a Szociális és Esélyegyenlőségi, valamint a Pénzügyi és Ügyrendi Bizottság, kéri a bizottsági vélemények ismertetését.      
Staár Katalin képviselő: A Szociális és Esélyegyenlőségi Bizottság egyhangúlag támogatta az előterjesztést. 
Ábrahám Tivadar képviselő: A Pénzügyi és Ügyrendi Bizottság szintén egyhangúlag javasolja elfogadásra az előterjesztést. 
Dr. Árvay István polgármester: Kérdés, észrevétel hiányában szavazásra bocsátja a határozati javaslatot.  
A Képviselő-testület 13 igen (egyhangú) szavazattal az alábbi határozatot hozta:

46/2022. (III.10.) Kt. határozat
1. Mosonmagyaróvár Város Önkormányzat Képviselő-testülete a 2. számú felnőtt háziorvosi körzet helyettesítéssel történő feladat-ellátásával megbízza Dr. Babos Zsófia háziorvost a határozat mellékletét képező megbízási szerződésben foglaltak szerint, 2022. április 1. napjától a praxis betöltéséig, de legfeljebb 2022. december 31. napjáig terjedő időszakra. 
2. Mosonmagyaróvár Város Önkormányzat Képviselő-testülete felkéri a polgármestert a jelen határozat 1. pontja szerinti Megbízási szerződés megkötésével kapcsolatos intézkedések megtételére, a felmerülő kérdések tisztázására és az egyéb szükséges dokumentumok aláírására és kiadására.
3. Mosonmagyaróvár Város Önkormányzat Képviselő-testülete elrendeli az Önkormányzat 2022. évi költségvetéséről szóló 1/2022. (II.11.) önkormányzati rendeletén a következő előirányzat átcsoportosítás és előirányzat módosítás átvezetését, 076062 „Település-egészségügyi feladatok” kormányzati funkció javára:

	Kiadás előirányzat
	

	személyi juttatás (K1101)
	3 039 200 Ft

	egyszer kétheti bérkiegészítés (K1101)
	189 950 Ft

	cafatéira (K1107)
	101 250 Ft

	számlafenntartási (K1107)
	9 000 Ft

	személyi juttatás összesen 
	3 339 400 Ft

	
	

	Közterhek (K2)
	449 310 Ft

	
	

	Dologi kiadások 
	

	
	

	dologi kiadás összesen (K3)
	407 730 Ft

	
	

	Beruházás
	

	eszközök átvétele, beszerzése szükség esetén (bruttó) (K6)
	65 000 Ft

	
	

	Összes költség várhatóan 2022-ben
	4 261 440 Ft

	
	


	Bevétel
	

	bértámogatás a 256/2013. (VII.5.) Korm. Rendelet 10. melléklete alapján (B16)
	1 721 456 Ft

	Összes várható bevétel
	1 721 456 Ft

	
	

	Különbség az általános tartalék terhére (K513)
	2 539 984 Ft


Az előirányzat módosítással a költségvetés fő-összege 1.721.456 Ft-tal nő a kötelezően végzendő feladatok javára. Az előirányzat átcsoportosítás és módosítás a költségvetési rendelet 1., 2., 4., 7., 10., 13., 14., 17., 18., 20. és 21. mellékletét érinti. A Képviselő-testület utasítja a polgármestert, hogy a változások átvezetéséről a költségvetési rendelet soron következő módosítása során gondoskodjék.

4. A Képviselő-testület jelen határozat 3. pontja alapján megállapítja, hogy az Önkormányzat 2022. évi költségvetéséről szóló 1/2022. (II.11.) önkormányzati rendelet 18. melléklete alapján, 2022. április 1-jétől az Önkormányzatnál az engedélyezett költségvetési létszámhely mindösszesen - közfoglalkoztatottak engedélyezett létszámhelyével együtt - 481 fő, ebből a „Település egészségügyi és védőnői szolgálat feladatok” soron szereplő létszámhely 20 fő.

5. A Képviselő-testület felhatalmazza a polgármestert jelen határozathoz kapcsolódó szükséges jognyilatkozatok megtételére.

Felelős:
Dr. Árvay István polgármester

Határidő: 
2022. április 1., költségvetési rendeleten az előirányzat módosítások, átcsoportosítások átvezetése 2022. szeptember 30.

13. NAPIRENDI PONT
„Szent István király úti és Erkel úti járda felújítása” c. pályázathoz kapcsolódó határozatmódosítás 

(előterjesztés csatolva)

Dr. Árvay István polgármester: A Gazdasági és Városüzemeltetési, valamint a Pénzügyi és Ügyrendi Bizottság megtárgyalta az előterjesztést, és egyhangúlag támogatták azt.

Ha nincs kérdés, észrevétel, szavazásra bocsátja a határozati javaslatot. 

A Képviselő-testület 13 igen (egyhangú) szavazattal az alábbi határozatot hozta:

47/2022. (III.10.) Kt. határozat
1. Mosonmagyaróvár Város Önkormányzat Képviselő-testülete támogatja a Magyarország 2022. évi központi költségvetéséről szóló 2021. évi XC. törvény 3. melléklet III. 5. pontjának megfelelően az „Önkormányzati feladatellátást szolgáló fejlesztések támogatására” című pályázati kiírás c) alcélra való pályázati anyag benyújtását a Mosonmagyaróvár, Szent István király úti és Erkel úti járda felújítása érdekében. 

A projekt fizikai megvalósulásának helyszíne: Mosonmagyaróvár, Szent István király úti járdák (hrsz: 3796/6, 3796/5, 3796/2, 3796/1, 3593, 3583) és Erkel úti járda (hrsz: 1649)
2. Mosonmagyaróvár Város Önkormányzat Képviselő-testülete utólagosan jóváhagyja a pályázati dokumentáció elkészítését és benyújtását, egyben utasítja a polgármestert, hogy a pályázathoz kapcsolódó önerő forrásról az Önkormányzat 2022. évi költségvetéséről szóló 1/2022. (II.11.) önkormányzati rendeletében gondoskodjék, figyelemmel a rendelet 16.§ (3) bekezdésének felhatalmazására. Az előirányzatátcsoportosítás nem befolyásolja a mérleg fő-összegét, sem a kötelezően ellátandó és önként vállalt feladatok arányát.

Az előirányzatátcsoportosítás átvezetéséről a rendelet soron következő módosításakor gondoskodni kell. 

A beruházás bruttó támogatási igénye:



39.851.665,- Ft
A beruházás bruttó összes költsége:




80.084.333,- Ft
Vállalt önerő: 







40.232.668,- Ft
3. A Képviselő-testület felhatalmazza a polgármestert a projekt támogatási szerződésének aláírására, valamint a szükséges nyilatkozatok és intézkedések megtételére.
4. A Képviselő-testület jelen határozattal egyidejűleg hatályon kívül helyezi a 6/2022. (II.10.) Kt. határozatot.

Felelős:
Dr. Árvay István polgármester
Határidő: 
a határozat 1.  és 3. pontjára vonatkozóan 2022.05.01.


a határozat 2. pontjára vonatkozóan 2022.03.16., az előirányzatátcsoportosítás rendeleten történő átvezetése 2022.09.30.


a határozat 4. pontjára vonatkozóan jelen határozat hatálybalépése

14. NAPIRENDI PONT

Településrendezés: Kiegészítés a településrendezési tervek 2021/2. számú módosításához
(előterjesztés csatolva)

Dr. Árvay István polgármester: A Gazdasági és Városüzemeltetési Bizottság megtárgyalta az előterjesztést, és egyhangúlag támogatta azt. Kitley Tibornak adja át a szót, hogy ismertesse az előterjesztést. 
Kitley Tibor városi főépítész: A módosítási csomagot 2021. június 24-én indította a Képviselő-testület egy határozattal. Tavaly július 1-jétől módosult az építési törvény, amelyben eddig is benne volt, ha új beépítésre szánt terület kijelölése történik, az csak olyan célra lehet, amire már nincs megfelelő terület a városban. A törvény ezt egészítette ki azzal, hogy erre külön indoklás is kell a Képviselő-testület részéről, egy külön határozat, amit most pótlólag szükséges meghozni. 
Négy ingatlant érint a módosítási csomag, ahol beépítésre szánt terület kijelölés van. Az egyik az Ipartelepen egy útkijelölés kerül levételre egy zöldparkról. 
A második a Városközpontban egy telek kiegészítés, ahol zöldfelület rovására kell növelni a lakóterületet. 
A következő módosítás a Viola utcában szintén egy kisebb telek kiegészítésre vonatkozik, illetve a negyedik a Pulai Gábor utcában - volt Flexum telephely – a korábban túlzóan kijelölt közlekedési területeket csökkentik, így eladható önkormányzati ingatlanok keletkeznek, s ezek kerülnek beépítésre szánt területbe. 
Az indoklásba belevették, hogy erre a célra máshol nincs megfelelő terület, csak azon az adott helyen. Ezt kell határozatba rögzíteni, s nyilván a továbbiakban ezt a határozatot együtt kell meghozni az indító határozattal. 
Azt még hozzáteszi, hogy a törvényi változásban az is szerepel, ha beépítésre szánt terület kijelölése van a csomagban, akkor nem 21 nap alatt kapják meg az állami főépítész véleményét, hanem azt meg kell küldeni az országos főépítésznek is, akinek 16 napja van rá, s a határidő leteltét követő ötödik napon fogadható el a rendelet.             
Szabó Miklós képviselő: Lassan már követhetetlen lesz a sok módosítás és átvezetés. Egy kérdése lenne, hogyan fordulhat elő olyan megaberuházásnál, mint a városközpontban lévő 4x39 lakásos társasház, hogy rossz helyre kerül egy út, hiszen van egy szabályozási terv, ami kijelöli a közlekedési kapcsolatokat, az építési helyet és egyebeket.  
Dr. Árvay István polgármester: Nem az út került rossz helyre, hanem túlépítettek a területükön, gyakorlatilag a mélygarázsba levezető út teljes egészében önkormányzati területen megy át. A kollégák kimentek a helyszínre felmérni a területet, és akkor észlelték ezt a dolgot, mert érdekes módon az építési hatóság nem jelezte. 

A lehetséges megoldások közül azt választották - mert ez egy leeső terület a kutyafuttató és a ház között, jelenleg a senki földje -, hogy kerüljön eladásra a már beépített önkormányzati terület a tulajdonosoknak. Emiatt került elindításra a telekalakítási eljárás, kialakítanak egy akkora területet az ott leesőből, amekkorát túlépítettek, s azt eladják forgalmi árért. 

Szabó Miklós képviselő: Kényszerhelyzetbe hozzák így az Önkormányzatot, ami nem igazán örömteli. 

Dr. Árvay István polgármester: Nyilván nem akarattal építkeztek rá, a terv lehetett rossz, valószínűleg az eredeti terv is már önkormányzati területen jelölte ki ezt a közlekedő utat, amit a hatóságoknak kellett volna észrevenniük. 
A tény, amit megállapítottak, hogy elkészült a ház, beköltöztek a lakók és a garázsba levezető út önkormányzati területen van. 
Ha nincs több kérdés, észrevétel, szavazásra bocsátja a határozati javaslatot. 
A Képviselő-testület 11 igen szavazattal, 2 tartózkodás mellett az alábbi határozatot hozta:
48/2022. (III.10.) Kt. határozat
Mosonmagyaróvár Város Önkormányzat Képviselő-testülete a településrendezési tervek módosítására elindított 2021/2. számú teljes egyeztetési eljárással kapcsolatban az alábbi döntést hozza: 

(1) A Képviselő-testület az épített környezet alakításáról és védelméről szóló 1997. évi LXXVIII. törvény 7.§ (3) bekezdés e) pontja értelmében igazolja, hogy a 1075/52, 1687/40, 3590/19 és az 5106/1 helyrajzi számú ingatlanokat érintően a tervezett terület-felhasználási célra a település már beépítésre kijelölt területén belül jelenleg nincs megfelelő terület.

(2) A döntés alátámasztását a határozat 1. mellékletét képező indokolás tartalmazza.

Felelős:            Dr. Árvay István polgármester 

Határidő:         2022. április 30.

15. NAPIRENDI PONT

Beszámoló a 2021. évben végzett energetikai közbeszerzési feladatokról 

(előterjesztés csatolva)

Dr. Árvay István polgármester: A beszámolót a Gazdasági és Városüzemeltetési, valamint a Pénzügyi és Ügyrendi Bizottság tárgyalta és egyhangúlag javasolják annak elfogadását. Ha nincs észrevétel, szavazásra bocsátja a határozati javaslatot.
A Képviselő-testület 13 igen (egyhangú) szavazattal az alábbi határozatot hozta:
49/2022. (III.10.) Kt. határozat
Mosonmagyaróvár Város Önkormányzat Képviselő-testülete a határozat mellékletét képező táblázatban szereplő tartalommal jóváhagyja a 2021. évben végzett energetikai közbeszerzési feladatokról készült beszámolót.
16. NAPIRENDI PONT

Egykori Park Étterem hasznosítása 

(előterjesztés csatolva)

Dr. Árvay István polgármester: A beszámolót a Gazdasági és Városüzemeltetési, valamint a Pénzügyi és Ügyrendi Bizottság tárgyalta és egyhangúlag javasolják annak elfogadását. 
Szabó Miklós képviselő: Örömteli, hogy valami élet költözik ebbe az épületbe, bár eredetileg teniszakadémiának volt szánva. Remélhetőleg ezzel normál keretek között működő élet költözik a parkba és egy közösségi tér alakulhat ki. Az előterjesztésben szerepel, hogy a bérleti díjat a felújításba letudja, és számlákkal igazolja a beruházó. Milyen kontroll van arra, hogy azok a számlák valós beruházást takarnak, vagy sem?

Dr. Árvay István polgármester: Reméli, a kollégák ezzel is meg tudnak küzdeni, elég sok beruházást bonyolít az Önkormányzat. Itt a metódus úgy történik, hogy mielőtt a bérlő beruházásra szánja magát, előtte közöl egy műszaki tartalmat, s a tervezett költséget. Ha beleegyez az Önkormányzat, elindulhat a beruházás, majd leellenőrizhető az elkészülte. 
Az elszámolás nyilván számlákkal történik. Kontrollálni tudják, hogy egy jóváhagyott eredeti műszaki tartalom szerinti beruházás készült-e el. A bekerülési költséget azokból a tapasztalati számokból tudják visszaellenőrizni, amik hasonló építkezés során a rendelkezésre állnak. Az előírás szerint, amit bérleti díjként lehetne kérni, az a beruházásoknak csak egy töredéke lesz. Számításai alapján ez 15 év alatt összesen 35 millió Ft. Véleménye szerint az első évben kell 35 millió Ft-ot ráfordítani ahhoz, hogy ki tudjon nyitni az épület. Képviselő úrhoz hasonlóan szintén abban bízik, hogy végre a park közepén egy szolid, normális kiszolgáló helyiség lesz. 
A másik lehetőség az lenne, hogy lebontanák az egészet és visszaadják a parknak, vagy egy teniszpályát építenek a helyébe. Azt javasolja, hogy próbálkozzanak meg az épület hasznosításával, öt éves etapokra bontva, hogy folyamatokban rá lehessen még jobban figyelni az ügyekre. Licitre kerül az ingatlan, nem zárják ki annak lehetőségét, hogy esetleg másnak is megtetszik az ügy még az utolsó pillanatban. 
Ha nincs több észrevétel, szavazásra bocsátja a határozati javaslatot.          
A Képviselő-testület 13 igen (egyhangú) szavazattal az alábbi határozatot hozta:
50/2022. (III.10.) Kt. határozat
1. Mosonmagyaróvár Város Önkormányzat Képviselő-testülete hasznosításra kijelöli a kizárólagos tulajdonát képező Mosonmagyaróvár belterület 1048/1 hrsz. alatti, 1662 m2 térmértékű, kivett lakóház, udvar megnevezésű, egykori Park Étterem ingatlant.
2. 
Az 1. pontban foglalt hasznosításra nyilvános, egyfordulós licitálás formájában kerül sor a Mosonmagyaróvár Város Önkormányzatának vagyonáról és a vagyon feletti tulajdonosi jogok gyakorlásáról szóló 27/2016. (VI.30.) önkormányzati rendelet vonatkozó előírásai alapján. 

3.
A Képviselő-testület felkéri a Polgármestert, hogy a licitálás lebonyolítására létrehozandó bizottság tagjait és levezető elnökét megbízza.

4.
A Képviselő-testület felhatalmazza a Polgármestert, hogy a licitálás nyertes ajánlattevőjével a határozat melléklete szerinti Hirdetményben foglaltaknak megfelelő bérleti szerződést megkösse, a jogügylet során teljes jogkörben eljárjon, továbbá valamennyi szükséges jognyilatkozatot megtegyen. 

Felelős: Dr. Árvay István polgármester
Határidő: 2022.március 31. a 3. pont vonatkozásában
      2022. április 30. a 4. pont vonatkozásában
17. NAPIRENDI PONT

Tulajdonosi hozzájárulás Mosonmagyaróvár, Duna – Liget lakópark és 1401. sz. út közötti új út és körforgalmú csomópont útépítési engedélyezési tervhez, valamint javaslat konzorciumi megállapodás megkötésére 

(előterjesztés csatolva)

Dr. Árvay István polgármester: A Liget lakópark bekötő útjára vonatkozóan készülnek a tervek, ami az északi elkerülő út nyomvonal elemeként indulna a 1401. sz. útról körforgalommal a Liget lakópark hátsó része felé. Ehhez egy konzorciumi megállapodást kell kötni a Magyar Közút Nonprofit Zrt-vel is, mert nyilvánvalóan a 1401. sz. út országos közút. A nyomvonalon már folynak a kisajátítási eljárások. 
Az előterjesztést tárgyalta a Gazdasági és Városüzemeltetési Bizottság, s egyhangúlag támogatta azt. Ha nincs hozzászólás, szavazásra bocsátja a határozati javaslatot.   
A Képviselő-testület 13 igen (egyhangú) szavazattal az alábbi határozatot hozta:
51/2022. (III.10.) Kt. határozat
1) Mosonmagyaróvár Város Önkormányzat Képviselő-testülete hozzájárul a Pro Pervium Mérnöki Iroda Kft. (9025 Győr, Bercsényi liget 26/A/6.) tervező által készített Mosonmagyaróvár, Duna – Liget lakópark és 1401. sz. út közötti új út és körforgalmú csomópont útépítési engedélyezési és kiviteli terve 2020. május dátumú, 19-1107 munkaszámú helyszínrajzok alapján a Mosonmagyaróvár, Duna – Liget lakópark és 1401. sz. út közötti új út és körforgalmú csomópont útépítési engedélyezési és kiviteli tervéhez az érintett Mosonmagyaróvár Város Önkormányzata tulajdonában lévő Mosonmagyaróvár külterület 0324/2 hrsz., valamint a Mosonmagyaróvár belterület 9268 hrsz. alatti terület igénybevételével. 
2) A Képviselő-testület felhatalmazza a polgármestert a tulajdonosi hozzájáruló nyilatkozat aláírására.

3) Mosonmagyaróvár Város Önkormányzat Képviselő-testülete hozzájárul ahhoz, hogy a Mosonmagyaróvár Duna – Liget lakópark és 1401. számú út közötti új út és körforgalmú csomópont építésével kapcsolatosan az Önkormányzat a Magyar Közút Nonprofit Zrt.-vel (székhely: 1024 Budapest, Fényes Elek utca 7-13., cégjegyzékszám: 01-10-046265, adószám: 14605749-2-44) konzorciumi együttműködési megállapodást kössön a határozat melléklete szerinti tartalommal.

4) A Képviselő-testület felhatalmazza a Polgármestert a 3) pont szerinti megállapodás – esetleges pontosításokkal történő - aláírására, valamint a szükséges egyéb intézkedések és jognyilatkozatok megtételére. 

5) A Képviselő-testület megállapítja, hogy a konzorciumi megállapodás megkötésével kapcsolatban az Önkormányzatnak költsége nem merül fel.

Felelős: Dr. Árvay István polgármester 

     Határidő: 
2022. április 30. 

18. NAPIRENDI PONT

Belterületbe vonás iránti kérelem (0519/87, 0519/154 hrsz.) 

(előterjesztés csatolva)

Dr. Árvay István polgármester: Az előterjesztést tárgyalta a Gazdasági és Városüzemeltetési Bizottság, s egyhangúlag támogatta azt. Kérdés, észrevétel nincs, szavazásra bocsátja a határozati javaslatot.  
A Képviselő-testület 13 igen (egyhangú) szavazattal az alábbi határozatot hozta:
52/2022. (III.10.) Kt. határozat
1) Mosonmagyaróvár Város Önkormányzat Képviselő-testülete hozzájárul és kezdeményezi az alábbi ingatlanok belterületbe vonását Mosonmagyaróvár és térségének villamos energia igénye és az ellátás biztonsága érdekében történő transzformátor állomás bővítése céljából:

a) a Mosonmagyaróvár külterület 0519/87 helyrajzi számon nyilvántartott, 9768 m2 térmértékű, kivett villanytelep megnevezésű, 

b) a Mosonmagyaróvár külterület 0519/154 helyrajzi számon nyilvántartott, 8545 m2 térmértékű, legelő művelési ágú ingatlan.

2) A Képviselő-testület felhatalmazza a Polgármestert, hogy az 1) pont szerinti ingatlanok belterületbe vonásával kapcsolatos eljárás során a Győr-Moson-Sopron Megyei Kormányhivatal Földhivatali Főosztály Ingatlan-nyilvántartási Osztály 2. előtt teljes jogkörben eljárjon, és valamennyi nyilatkozatot megtegyen. 

3) A Képviselő-testület megállapítja, hogy a belterületbe vonáshoz kapcsolódó költségeket a kérelmező E.ON Észak-Dunántúli Áramhálózati Zrt. (székhelye: 9027 Győr, Kandó K. u. 11-13., cégjegyzékszám: 08-10-001534, adószám: 10741980-2-08, képviseletében Geczinger Gábor és Szilágyi Ákos) viseli.

4) A Képviselő-testület felhatalmazza a Polgármestert, hogy az 1) pont szerinti belterületbe vonáshoz kapcsolódó teljes költségviselésre vonatkozó megállapodást a kérelmezővel megkösse.
5) A Képviselő-testület felkéri a Polgármestert, hogy a testület döntéséről a határozati kivonat egy példányának megküldésével a kérelmezőt értesítse.

Felelős: Dr. Árvay István polgármester

Határidő: 2022. március 31. a 4) és 5) pont vonatkozásában

2022. június 30. a 2) pont vonatkozásában
19. NAPIRENDI PONT

Utólagos tájékoztatás elővásárlási jogról történő lemondásról (Mosonmagyaróvár 1374/C/13 hrsz.) 

(előterjesztés csatolva)

Dr. Árvay István polgármester: Műemléki épület értékesítése esetén az Önkormányzatnak elővásárlási joga van. A Movinnov Kft. megtekintette az ingatlant, és nem javasolta megvásárlásra, így az elővásárlási jogról lemondott az Önkormányzat. Kéri az utólagos tájékoztatás tudomásulvételét. 

A Gazdasági és Városüzemeltetési Bizottság egyhangúlag támogatta az előterjesztést, s ha nincs hozzászólás, szavazásra bocsátja annak határozati javaslatát.  

A Képviselő-testület 13 igen (egyhangú) szavazattal az alábbi határozatot hozta:
53/2022. (III.10.) Kt. határozat
Mosonmagyaróvár Város Önkormányzat Képviselő testülete tudomásul veszi a Mosonmagyaróvár belterület 1374/C/13 hrsz. alatti ingatlan értékesítéséhez kapcsolódóan a VFO/352-3/2022 ügyiratszám alatt kiadott elővásárlási jogról lemondó nyilatkozatra vonatkozó utólagos tájékoztatást.
20. NAPIRENDI PONT

Alapítványok támogatása 

(előterjesztés csatolva)

Dr. Árvay István polgármester: A Pénzügyi és Ügyrendi Bizottság egyhangúlag támogatta az előterjesztést, s ha nincs hozzászólás, szavazásra bocsátja annak határozati javaslatát.  

A Képviselő-testület 13 igen (egyhangú) szavazattal az alábbi határozatot hozta:
54/2022. (III.10.) Kt. határozat
1. Mosonmagyaróvár Város Önkormányzat Képviselő-testülete hozzájárul, hogy az Önkormányzat 2022. évi költségvetésében megnevezett egyéb kiemelt támogatások terhére kerüljön kifizetésre:

a) a Magyarországi Baptista Egyház Pápai Sarokkő Baptista Gyülekezete mint Fenntartó és a Lehetőség Családoknak 2005 Alapítvány mint Működtető részére a Családok Átmeneti Otthonának támogatására 3 127 500 Ft;

b) a Hospice – Segítő Kéz Alapítvány részére az alapítvány működésének támogatására 50 000 000 Ft;

c) az "Újjáéledés Alapítvány" részére az alapítvány működési költségeinek támogatására a 2022.01.01.-2022.10.15. közötti időszakban 500.000 Ft.

2. Mosonmagyaróvár Város Önkormányzat Képviselő-testülete hozzájárul, hogy az Önkormányzat 2022. évi költségvetésében megnevezett választókerületi keret-támogatás terhére kerüljön kifizetésre:

a) a Majoroki Iskola Tanulóiért Alapítvány részére „Éljen a magyar szabadság!” történelmi vetélkedő díjazásához, könyvutalvány vásárlásához való hozzájárulásra 50.000 Ft - 50.000 Ft, összesen 100.000 Ft;

b) a "Hátrányos helyzetű tanulókért" Alapítvány részére 

ba) az iskola 125 éves évfordulója kapcsán szervezendő rendezvények megvalósításához, versenyek díjazásához való hozzájárulásra 150.000 Ft - 50.000 Ft, 

bb) az iskolai hangrendszer kiépítéséhez, technikai eszközök és kiegészítők beszerzéséhez való hozzájárulásra 100.000 Ft - 150.000 Ft - 100.000 Ft, mindösszesen 550.000 Ft.
3. Mosonmagyaróvár Város Önkormányzat Képviselő-testülete hozzájárul, hogy az Önkormányzat 2022. évi költségvetésében megnevezett polgármesteri keret-támogatás terhére a "Hátrányos helyzetű tanulókért" Alapítvány részére az iskolai hangrendszer kiépítéséhez, technikai eszközök és kiegészítők beszerzéséhez való hozzájárulásra 200.000 Ft kerüljön kifizetésre.

4. Mosonmagyaróvár Város Önkormányzat Képviselő-testülete hozzájárul, hogy az Önkormányzat 2022. évi költségvetésében megnevezett alpolgármesteri keret-támogatás terhére a "Hátrányos helyzetű tanulókért" Alapítvány részére az iskolai hangrendszer kiépítéséhez, technikai eszközök és kiegészítők beszerzéséhez való hozzájárulásra 100.000 Ft kerüljön kifizetésre.
Felelős: Dr. Árvay István polgármester

Határidő: folyamatos 2022. december 31-ig

Dr. Árvay István polgármester: Tájékoztatásul elmondja, hogy a soron következő ülés a munkatervtől eltérően, testvérvárosi meghívás miatt 2022. április 27-én, szerdán lesz, ehhez képest a bizottsági ülések április 25-én (hétfőn) és 27-én (szerdán) - utóbbi a testületi ülés előtt - kerülnek megtartásra. Ha az időpont mégis a munkaterv szerinti április 28-a lenne, arról a képviselők időben tájékoztatást kapnak.  
A Képviselő-testület zárt ülésen folytatta munkáját.

K.m.f.

Dr. Árvay István






Fehérné dr. Bodó Mariann

  polgármester







              jegyző

